قربالة نايضة على “البيي” ديال ماتش ليبيا نهار الجمعة جاية بالملعب الشرفي فوجدة ضمن استعدادات المنتخب المغربي للاستحقاقات القادمة. “البيي” تباعو بسرعة البارح الاثنين واليوم الثلاثاء وماشي بعيد تسالي غدا الأربعاء كاملة، وبالتالي إجراء هاد الماتش بشبابيك مغلقة. عملية عرفت حضور الجمهور من مختلف المناطق ديال وحدة، الشيء لي خلا عدد كبير من “البيي” يتابعو فمارشي نوار. الثمن طلع بزاف “البيي” ديال 30 وصلات ل70 درهم البيي ديال 50 وصلات 150. أما “البيي” ديال 100 درهم تباعت 250 درهم. مصادر “كود” أكدت بلي الثمن غادي يرتفع بزاف فمارشي نوار، وتقدر توصل حتا ل300 درهم، حسب نفس المصدر. الجماهير كتحضر بكري باش تاخد التيكيات ديالها وكترجع بحالها مع الواحدة بلا ما تاخد حتا تذكرة بسبب الزحام. كلشي باغي يتفرج فهاد الماتش. الجامعة الملكية المغربية لكرة القدم دارت هاد الماتش في الملعب الشرفي بوجدة والمنتخب المحلي مع الجزائر في الملعب البلدي في بركان وماتش الگابون فطنجة. 
قربالة نايضة على تذاكر ماتش ليبيا.. ديال 30 درهم ب70 و50 ب150 والثمن غادي يزيد يرتفع